paragraph_text: Stivín izvodi glazbu srednjeg vijeka, renesanse i baroknog vremena. Kao solist je svirao i u Praškom simfonijskom orkestru, Slovačkom komornom orkestru, Barocco sempre giovane orkestru (komorni orkestar koji izvodi djela barokne glazbe) i u nekoliko manjih ansamblova. Na području jazz glazbe ističe se i kao izvođač i kao skladatelj. Redoviti je profesor na Praškom konzervatoriju.